open-index/open-wikipedia-markdown huggingface dataset:
Europarlamenttivaalit 2024

**Vuoden 2024 europarlamenttivaalit** järjestettiin 6.−9. kesäkuuta 2024. Ne olivat ensimmäiset europarlamenttivaalit Yhdistyneen kuningaskunnan EU-eron jälkeen. Äänestyspäivä Suomessa oli sunnuntai 9. kesäkuuta.

Parlamentin jäsenten määrää korotettiin aiemmasta 705:stä nykyiseen 720:een, ja 12 jäsenvaltiolle jaettiin tämän johdosta lisäpaikkoja. Kaksi lisäpaikkaa saivat Alankomaat, Espanja ja Ranska, kun taas yhden lisäpaikan saivat Belgia, Irlanti, Itävalta, Latvia, Puola, Slovakia, Slovenia, Suomi ja Tanska.

## Vaalit maittain

*Alankomaat
*Belgia
*Bulgaria
*Espanja
*Irlanti
*Italia
*Itävalta
*Kreikka
*Kroatia
*Kypros
*Latvia
*Liettua
*Luxemburg
*Malta
*Puola
*Portugali
*Ranska
*Romania
*Ruotsi
*Saksa
*Slovakia
*Slovenia
*Suomi
*Tanska
*Tšekki
*Unkari
*Viro

## Lähteet
Laihanen

**Laihanen** voi tarkoittaa seuraavia asioita:

## Järvet
* Laihanen, järvi Padasjoella
* Laihanen, umpilampi Lopella

## Sukunimenä
* Annika Laihanen (s. 1999), jalkapallomaalivahti
* Onni Laihanen (1916–1956),  harmonikansoittaja, säveltäjä ja tanssimuusikko
* Taru Laihanen (s. 1986), jalkapalloilija
* Veikko Laihanen (1924–2004), elokuvatuottaja, -ohjaaja, -käsikirjoittaja ja -kuvaaja, elokuvaneuvos
Pom Klementieff

**Pom Alexandra Klementieff** (s. 3. toukokuuta 1986 Quebec, Kanada) on ranskalainen näyttelijä. Hän on tunnettu erityisesti Mantiksen roolista Marvel Cinematic Universen elokuvissa *[[Guardians of the Galaxy Vol. 2]]* (2017), **' (2018), **' (2019), ** (2022) ja *[[Guardians of the Galaxy Vol. 3]]* (2023), sekä Disney+-spesiaalissa *[[The Guardians of the Galaxy Holiday Special]]* (2022).

## Valikoitu filmografia
### Elokuva

### Televisio

## Lähteet

## Aiheesta muualla
*
Molekyylidiagnostiikka

**Molekyylidiagnostiikka** eli **molekulaarinen diagnostiikka** (lyh. **MDx**) on lääketieteellisen diagnostiikan muoto, jossa yhdistetään laboratoriotutkimus ja molekyylibologiset menetelmät. Tutkimuskohteena on ihmisen, virusten ja mikrobien perimä, geenit ja niiden tuotteet. Molekyylidiagnostisia testejä hyödynnetään esimerkiksi onkologiassa, kliinisessa kemiassa, perinnöllisyyslääketieteessä ja tartuntatautien tutkimuksessa. 

Lääketieteellisissä mikrobiologisissa laboratorioissa molekyylibiologisten tutkimusmenetelmien merkitys kasvaa jatkuvasti. Tärkeimpiä menetelmiä ovat etenkin polymeraasiketjureaktio (PCR) ja qPCR, mutta myös nukleiinihappojen isotermiset monistustekniikat ja hybridisaatiomenetelmät ovat laajasti käytössä.

## Tutkimusmenetelmiä
* polymeraasiketjureaktio (PCR)
* qPCR
* ligaasiketjureaktio (LCR)
* NASBA
* TMA
* SDA
* FISH
* LiPA
* mikrosirut
* genotyyppaus
* massaspektrometria (MS)

## Lähteet
Koskis-à-go-go

**Koskis-à-go-go** on suomalaisen Jaakko Salon orkesterin studioalbumi vuodelta 1970.
Albumin kappaleet ovat perinteisiä suomalaisia iskelmiä ja kansanlauluja, jotka Jaakko Salo on sovittanut noin minuutin mittaisiksi poptyylisiksi instrumentaaliesityksiksi. Ne esitetään yleensä peräkkäin ilman taukoja. Mukana on myös taustalaulajia, jotka laulavat ilman sanoja.

Albumin takakanteen on painettu valmistusreseptit englanniksi ja saksaksi neljästä suomalaisesta perinneruoasta: läskisoosista, kaljavellistä, karjalanpaistista ja karjalanpiirakoista. Esiintyvistä muusikoista ei anneta tietoja.

Albumi sai jatkoa Jaakko Salon vuonna 1972 Scandialle levyttämästä albumista *[[Sauna-à-go-go]]*. Sarja jatkui pari vuotta myöhemmin Olli Heikkilän instrumentaalialbumilla *[[Sisu-à-go-go]]* (Scandia 1974).

Termi *à-gogo* on ranskaa ja tarkoittaa ”runsaasti, yllin kyllin”. 1960-luvulla sanonta laajeni myös englanninkieliseen viihdeteollisuuteen, kun vuonna 1958 Chicagossa ja 1964 Los Angelesissa avattiin diskoteekit nimeltä Whisky a Go Go, jotka ottivat nimensä Pariisiin jo vuonna 1947 avatusta samannimisestä huvihuoneistosta. Nykyenglannissa *a-go-go* tarkoittaa substantiivina diskoteekkiä ja adjektiivina muun muassa ”paljon, ylenpalttisesti”. Yökerhojen esitanssijoiden nimitys *go-go-tytöt* on samaa perua.

## Kappaleet

### A-puoli
#
#
#
#
#
#
#
#
#
#
#
#
#
#
#

### B-puoli
#
#
#
#
#
#
#
#
#
#
#
#
#
#
#

## Lähteet
*Jaakko Salo Orchestra* – Koskis-À-Go-Go, Discogs.com. Viitattu 30.10.2021.
### Viitteet
Åstrand

**Åstrand** on muun muassa seuraavien henkilöiden sukunimi:

* Bo-Göran Åstrand (s. 1964), suomalainen teologi, Porvoon hiippakunnan piispa
* Christina Åstrand (s. 1969), tanskalainen viulisti
* Jonathan Åstrand (s. 1985), suomalainen pikajuoksija
* Siv Åstrand (s. 1954), suomalainen toimittaja
* Wendela Hebbe, o.s. *Åstrand* (1808–1899), ruotsalainen kirjailija, säveltäjä, toimittaja ja kääntäjä.
Siljander

**Siljander** on muun muassa seuraavien henkilöiden sukunimi:

* Harry Siljander (1922–2010), suomalainen nyrkkeilijä ja olympiamitalisti
* Maija Siljander, suomalainen näyttelijä
* Mark D. Siljander (s. 1951), yhdysvaltalainen poliitikko ja kirjailija
* Pauli Siljander (s. 1948), suomalainen kasvatustieteen professori
* Pentti Sarkamies, vuoteen 1936 *Siljander* (1914–2003), suomalainen insinööri ja yritysjohtaja
* Virpi Siljander, *Virpi Haahti* (1936–2025), suomalainen pikajuoksija.
Sudanin vallankaappaus 2021

**[[Sudan]]in vallankaappaus 2021** on 25. lokakuuta 2021 tapahtunut sotilasvallankaappaus, jossa kenraali Abdel Fattah al-Burhan syrjäytti väliaikaishallinnon johtajan, pääministeri Abdalla Hamdokin, ja useita ministereitä vangittiin.

Noin kuukausi vallankaappauksen jälkeen, 21. marraskuuta, Hamdok palasi virallisesti pääministerin virkaan al-Burhanin kanssa sovitun sopimuksen nojalla. Vangitut ministerit on tarkoitus vapauttaa 25. marraskuuta.

## Taustaa
Vuonna 2019 Sudanin diktaattori Omar al-Bashir syrjäytettiin. Maan johtoon asetettiin siirtymähallinto, jossa vallankaappauksen tehnyt sotilasjuntta ja oppositiorintama sopivat vallanjaosta.

Syyskuussa 2021 entisen diktaattorin al-Bashirin tukijat yrittivät vallankaappausta, mutta armeija onnistui torjumaan sen.

## Vallankaappaus
Vallankaappaus tapahtui maanantaina 25.10.2021. Kenraali Abdel Fattah al-Burhan hajotti maan hallituksen ja julisti hätätilan. Useita siviilijohtajia, heidän joukossaan pääministeri Abdalla Hamdok, pidätettiin. Pääministeri Hamdok pääsi seuraavana päivänä kotiinsa, mutta oli tarkkailun alaisena.

Chairman of the Sovereignty Council of Sudan Abdel Fattah Abdelrahman Burhan in October 2019 (cropped).jpg|Vallankaappauksen johtaja, kenraali Abdel Fattah al-Burhan.
Prime Minister Abdalla Hamdok.jpg|Syrjäytetty pääministeri Abdalla Hamdok.


## Sopimus Hamdokin paluusta pääministeriksi
Sunnuntaina 21. marraskuuta 2021, vajaa kuukausi vallankaappauksen jälkeen, Abdalla Hamdok palasi virallisesti pääministeriksi solmittuaan sopimuksen kenraali al-Burhanin kanssa. Hamdok pääsi vapaaksi kotiarestistaan ja sai tehtäväkseen muodostaa uuden hallituksen. Myös vangitut entiset ministerit on tarkoitus vapauttaa piakkoin. Mielenosoitukset armeijan politiikkaan sekaantumista vastaan kuitenkin jatkuivat sopimuksen julistamisen jälkeenkin.

## Mielenosoitukset
Vallankaappaus aiheutti pääkaupunki Khartumissa mielenosoituksia. Ameija vastasi niihin avaamalla tulen. Ainakin seitsemän mielenosoittajan kerrottiin kuolleen ja 140 loukkaantuneen.

Lauantaina 30. lokakuuta kymmenettuhannet sudanilaiset osoittivat mieltään al-Burhanin hallintoa vastaan, ja sotilaat tappoivat ainakin kaksi mielenosoittajaa.

Sunnuntaina 21. marraskuuta, jolloin Hamdokin paluusta pääministeriksi tiedotettiin, kuoli sotilaiden luoteihin 16-vuotias mielenosoittaja, joka oli mielenosoitusten 41. kuolonuhri.
## Kansainvälisiä reaktioita
YK:n turvallisuusneuvosto piti vallankaappauksen johdosta hätäkokouksen ja julkaisi yksimielisen päätöslauselman, jossa vaadittiin siirtymähallinnon palauttamista.

Yhdysvallat tuomitsi vallankaappauksen ja keskeytti heti taloudellisen apunsa Sudaniin. Myös Euroopan unioni tuomitsi vallankaappauksen ja uhkasi lopettaa taloudellisen tukensa. Afrikan unioni tuomitsi niin ikään vallankaappauksen ja ilmoitti, että Sudanin jäsenyys sen instituutioissa on jäädytetty, kunnes siirtymähallinto palaa valtaan. Myös Maailmanpankki keskeytti taloudellisen apunsa maalle.

## Lähteet

## Aiheesta muualla
Mankala (yritys)

**Oy Mankala Ab** on vuonna 1936 perustettu sähköntuotantoyhtiö. Se omistaa neljä vesivoimalaa Kymijoessa ja osuudet Teollisuuden Voima Oyj:stä, Suomen Hyötytuuli Oy:stä ja Suomen Merituuli Oy:stä. Mankalan omistaa kokonaan Helen Oy. Mankala-periaate on saanut nimensä yhtiöltä.

## Historia
Yhtiön perusti vuonna 1936 Etelä-Suomen Voimaosakeyhtiö – Sydfinska Kraftaktiebolag (ESV). Helsingin kaupungin vuodesta 1917 asti omistama Mankala Fors Ab fuusioitiin Mankalaan vuonna 1942. Tuolloin Mankalan omistus jakaantui tasan ESV:n ja Helsingin kaupungin kesken. Vuonna 1947 Helsingin kaupunki omisti yhtiöstä 62 prosenttia ja Oy Tampella Ab 28 prosenttia. Pienomistajia olivat Kotkan kaupunki (5 %) ja Enso-Gutzeit Oy (4 %). Helsingin kaupungin omistus oli vuoteen 1990 mennessä siirtynyt Helenille ja noussut 94,5 prosenttiin, loput 5,5 prosenttia omisti Kotkan kaupunki, joka myöhemmin myi osuutensa Helenille. Mankalan voimalaitos valmistui vuonna 1950 Kymijoen Kaurakoskeen Iittiin. Mankala Oy osti muut kolme Kymijoen vesivoimalaa vuonna 2000.

## Sähköntuotanto
Mankala-yhtiön suuritehoisimmat vesivoimalat ovat Mankala Iitissä (25 MW) ja Ahvenkosken voimalaitos Pyhtäällä (24 MW). Pyhtäällä sijaitsevat Ediskosken ja Klåsarön voimalaitos ovat huomattavasti pienempiä – Klåsarön teho on noin viisi megawattia ja Ediskosken vain noin 0,5 megavattia.

### Osakkuudet
Mankala Oy omistaa 8,2 prosenttia Teollisuuden Voiman molemmista eli A- ja B-osakesarjoista. A-sarjan osakkeet tuottavat oikeuden ostaa sähköä Olkiluodon ydinvoimalaitoksen 1- ja 2-yksiköiden tuotannosta, B-sarjan osakkeet oikeuttavat sähkön hankintaan Olkiluodon kolmannesta yksiköstä. TVO tuottaa sähköä omistajilleen Mankala-periaatteella eli myy sitä omakustannushintaan.

Suomen Hyötytuuli Oy tuottaa tuulivoimaa kuudessa tuulipuistossa, joiden kokonaisteho on yli 180 megawattia. Mankalan osuus Suomen Hyötytuulesta on 16,1 prosenttia. Myös Suomen Hyötytuuli toimii Mankala-periaatteella.

Suomen Merituuli Oy on tuulivoimayhtiö, jonka hankkeet tähtäävät suuren mittakaavan tuulivoimatuotantoon merialueilla. Sillä on kaksi tuulivoimapuistohanketta. Mankala Oy omistaa yhtiöstä 50 %, yhtiön toinen omistaja on EPV Energia Oy.

## Lähteet
Triesten katedraali

**Triesten katedraali** (ital. *Basilica cattedrale di San Giusto Martire*) on Italian Triestessä sijaitseva katedraali. Se rakennettiin vuosien 1302–1320 välillä yhdistämällä kaksi vanhaa kirkkoa yhteen rakennukseen. Vuonna 1422 katedraalin kellotorniin osui salama, joka pienensi kellotornin nykyiseen kokoonsa. Kirkon julkisivua koristaa suuri ruusun muotoinen ikkuna. Vuonna 1899 Triesten katedraali sai basilikan arvonimen.

## Historia
Ensimmäinen uskonnollinen rakennus paikalle rakennettiin 500-luvulla roomalaiselle propylonille käyttämällä osaa olemassa olevasta rakenteesta.

Pääsalissa osa mosaiikkilattian alkuperäisistä jäännöksistä on integroitu nykyiseen lattiaan, jossa on varhaiskristillisen rakennuksen ulkoseinien merkintöjä. Pian avaamisensa jälkeen kirkko tuhoutui langobardien hyökkäyksessä.

800- ja 1000-luvuilla vanhan kirkon raunioille pystytettiin kaksi basilikaa, joista ensimmäinen oli omistettu Neitsyt Marialle ja toinen, katedraali, Pyhälle Justukselle (San Giusto). Jälkimmäisen rakennuksen alkuperäistä suunnittelua pitkitettiin reilusti. 1300-luvulla kaksi basilikaa yhdistettiin purkamalla jommankumman basilikan yksi laiva ja rakentamalla yksinkertainen epäsymmetrinen julkisivu, jota hallitsee yksityiskohtaisesti työstetty goottilainen ruusuikkuna, joka oli yhtä koristeellinen kuin uusi kellotorni, johon oli käytetty paikalta löydettyjä kiviä ja friisien osia.

## Karlismi-mausoleum
Pyhän Kaarlen Borromeon kappeli toimii Espanjan valtaistuimen karlistilaisten perheiden hautauskappelina.[1] Se sisältää mm. seuraavien Don Carloksien haudat:

* Don Carlos, *Molinan kreivi (1788–1855)*
* Don Carlos, *Asturian ruhtinas* *(1818–1861)*
* Don Carlos, *Madridin herttua* *(1848–1909)*

## Taideteokset
Katedraalin historiallisesti kiinnostaviin töihin kuuluvat 1100-1200-luvuilla Venetosta kotoisin olevat käsityömestareiden teokset, jotka kuvaavat Neitsyt Marian taivaaseenastumista ja Kristusta Pyhä Justuksen ja Pyhä Servoluksen välillä. Pieni 1300-luvun San Giovannin kirkko, vanha kastekappeli ja San Michele al Carnale -kirkko täydentävät hienon keskiaikaisen kirkkopihan.

Kirkon edessä olevalla aukiolla on alttari 3. armeijan siunaamisen ja aseiden laskemisen muistoksi. Siellä on myös pertuskalla varustettu pylväs ja muistomerkki ensimmäisessä maailmansodassa kuolleille.

Alueella 1930-luvulla tehdyt arkeologiset kaivaukset paljastivat roomalaisen foorumin jäänteet ja kahdelle pylväskerrokselle rakennetun kaupunkirakennuksen jäännökset, jossa oli ollut kaksi apsista. Kaksi alemman kerroksen pylvästä on kunnostettu.

Kellotornin 5 kelloa on viritetty G-duuri -asteikkoon.

## Lähteet
Veera Antsalo

**Veera Antsalo** (s. 1975 Helsinki) on suomalainen runoilija ja prosaisti. Antsalo on myös kääntänyt teoksia ruotsista. Hänen käännöstöihinsä kuuluu muun muassa Katja Bargumin *Muurahaisten ennätyskirja*.

Antsalo on opiskellut Helsingin yliopiston humanistisessa tiedekunnassa sekä Kriittisessä korkeakoulussa.

Antsalon esikoisrunokokoelma *Sähkökatkoksen aikaan* (2012) oli ehdolla Helsingin Sanomien kirjallisuuspalkinnon ja Tanssiva karhu -palkinnon saajaksi. Toinen kokoelma *Pölyn historia* (2015) oli Toisinkoinen-palkintoehdokas. Kolmas runokokoelma, *Imago*, ilmestyi vuonna 2018 ja oli Runeberg-palkintoehdokkaana. Antsalon esikoisromaani, *Fernanda* ilmestyi vuonna 2021.

Antsalon runoudessa on kerronnallisuudella keskeinen asema, kirjoittaa Anna Tomi arvioidessaan *Pölyn historiaa*. Hän olisi toivonut teokseen enemmän terävyyttä: "kontrasteista olisi voinut tiristää enemmän volyymiä" mutta pitää sitä esikoista onnistuneempana, kokonaisuus on tasapainoinen. Antsalon runoteos *Nimettömästä* (2024) voitti Tanssiva karhu -palkinnon.

## Teokset
; Runoa
* 
* 
* 
* 
; Proosaa
* 

## Lähteet

## Aiheesta muualla
* Veera Antsalo Teos-kustantamon verkkosivuilla
Nyhemsveckan

**Nyhemsveckan** () on eräs Ruotsin helluntailiikkeen suurista kesäjuhlista. Nyhemsveckan järjestetään vuosittain Mullsjön kunnan Nyhemin kylässä. Tapahtumalla on vuosittain tuhansia osallistujia. Ensimmäinen Nyhemsveckan järjestettiin vuonna 1917 ja konferenssi on kasvanut Ruotsin helluntailiikkeen suurimmaksi konferenssiksi.  Nyhemsveckanin järjestelyistä on vastannut vuodesta 2006 lähtien 20 helluntaiseurakunnasta muodostuva Nyhemsveckan-yhdistys.

Ruotsin kuningas Kaarle XVI Kustaa ja kuningatar Silvia vierailivat Nyhemsveckanilla vuonna 2007.

## Lähteet

## Aiheesta muualla
* Nyhemsveckanin verkkosivut 
* Nyhemsveckanin Youtube-kanava
Abu Ariš

**Abu Ariš** on kaupunki Saudi-Arabian Jizanin provinssissa historiallisella Asirin alueella. Sen asukasluku oli vuoden 2010 väestönlaskennan mukaan 61&nbsp;047.

## Maantiede
Abu Ariš sijaitsee Saudi-Arabian Jizanin provinssissa noin 30 kilometrin päässä Jizanin kaupungista. Alue on historiallista Asirin aluetta.

## Historia
Abu Ariš sanotaan tulleen perustetuksi, kun eräs šeikki asettui paikalle 1200-luvulla. Paikkakunta alkoi kasvaa suuremmassa mittakaavassa kuitenkin vasta vuosisatoja myöhemmin. Vuonna 1627 sen valtasivat imaamiien johtamat zaidilaiset, joiden valtakaudella kaupunki kukoisti. Jonkin aikaa myöhemmin alue itsenäistyi paikallisen *ašrafin* johdolla. 1800-luvun alussa vuosina 1802 ja 1803 aluetta hallitsivat hetkellisesti wahhabilaiset ja heitä seurasivat egyptiläiset. Egyptiläiset hylkäsivät alueen vuonna 1840.

Egyptiläisten lähdettyä Abu Arišin tuolloinen *ašraf* Ŝarif Husayn pyrki levittämään omaa valtapiiriään valtaamalla Tihaman alueen. Kun hän uhkasi nyt myös brittien hallitsemaa Adenin satamakaupunkia, britit vaativat egyptiläisten jälkeen alueelle saapuneita osmaneja toimimaan. Turkkilaiset ajoivatkin Ŝarif Husaynin takaisin Asirin puolelle. Myöhemmin Abu Arišin *ašrafin* hallitsema alue ajautui sisällissotaan. Heikentyneen alueen valtasivat ensin turkkilaiset, myöhemmin idrisidit ja lopulta Ibn Saud.

Jemenja Saudi-Arabia kävivät lyhyen sodan kiistelemistään alueista 1930-luvulla. Niihin lukeutui myös koko Asir mukaan lukien Abu Ariš, joka joissain yhteyksissä esitetään Jemenissä edelleen osana Jemeniä.

## Väestö
Abu Arišin asukasluku oli Saudi-Arabian vuoden 2010 väestönlaskennan mukaan 61&nbsp;047. Heistä Saudi-Arabian kansalaisia oli 44&nbsp;834 ja ulkomaalaisia 16&nbsp;213. Kaupungin asukkaat harjoittavat sunnalaista ja zaidilaista islamia.

## Lähteet
Manuel Belgrano

**Manuel Belgrano** (3. kesäkuuta 1770 Buenos Aires, Perun varakuningaskunta – 20. kesäkuuta 1820 Buenos Aires) oli argentiinalainen juristi, Argentiinan itsenäisyyssotien sotilasjohtaja ja Argentiinan lipun suunnittelija.

Napoleonin sotien aikana Belgrano taisteli englantilaisia vastaan näiden yrittäessä vuosina 1806 ja 1807 maihinnousua Río de la Platan alueelle. La Platan varakuningaskunnan irtauduttua Napoleonin sodissa heikentyneestä Espanjasta vuonna 1810, Belgranosta tuli maata hallitsevan juntan jäsen. Vuonna 1812 hän määräsi Argentiinan kansallislipun käyttöönoton Rosariossa. Vuonna 1811 armeija lähti kenraali Belgranon johdolla palauttamaan Buenos Airesin hallintoa vastaan kapinoinutta Paraguayta juntan hallintaan, mutta paraguaylaisjoukot torjuivat Belgranon hyökkäyksen. Belgrano kukisti espanjalaismieliset joukot Tucumánissa ja Saltassa Argentiinan luoteisosassa, mutta kärsi tappion nykyisen Bolivian alueella vuonna 1813. Hänet syrjäytti armeijan komentajana José de San Martín vuonna 1814.

Belgrano matkusti Eurooppaan etsimään Argentiinalle kuningasta Bernardino Rivadavian kanssa, josta tuli myöhemmin Argentiinan tasavallan ensimmäinen presidentti.

## Katso myös
*Argentiinan historia

## Lähteet

## Aiheesta muualla
Järviantura

**Järviantura** (*Trinectes maculatus*) on amerikananturoihin kuuluva kalalaji. Lajia tavataan Pohjois- ja Etelä-Amerikasta. Toisinaan sitä pidetään akvaarioissa.

## Koko ja ulkonäkö
Järviantura voi kasvaa suurimmillaan noin 20 cm pitkäksi ja tavanomainen pituus on noin 10 cm. Laji on ruumiinrakenteeltaan soikea, hyvin litteä ja sen silmät sijaitsevat oikealla kyljellä. Kalan suu on pieni ja vino. Järvianturan selkä- ja peräevät ovat pitkät ja pyrstöevä on viuhkamainen. Suomut ovat karkeat ja oikealla kyljellä väriltään ruskeat tai harmahtavat ohuin mustin viiruin ja vasemmalla kyljellä valkoiset tummin täplin. Evät ovat ruskeat ja mustatäpläiset.  

## Levinneisyys ja elintavat
Järvianturan levinneisyys ulottuu Massachusettsista Atlantin rannikkoa pitkin Venezuelaan. Lajin elinympäristö riippuu elämänkierron vaiheesta. Nuoret kalat elävät makeissa vesissä kuten järvissä ja joissa ja aikuiset elävät rannikon murtovesissä. Aikuistuttuaan järvianturat vaeltavat rannikolle kutemaan. Järvianturat elävät usein kaivautuneena hiekkapohjaan. Kalan ravintoa ovat erityisesti nivelmadot, mutta myös hyönteiset ja niiden toukat sekä äyriäiset. Meri- ja murtovesissä laji syö erityisesti monisukasmatoja, mutta makeissa vesissä harvasukasmadot ovat tyypillisintä ravintoa.

Järviantura on maultaan hyvä, mutta pienen koon vuoksi sitä kalastetaan vain vähäisissä määrin. Pieniä yksilöitä pidetään joskus akvaarioikaloina.

## Lähteet
Progressivismi

**Progressivismi** on poliittinen filosofia, joka ajaa yhteiskunnallisia uudistuksia koko yhteiskunnan parantamiseksi, ja korostaa muutoksen ja asteittaisen kehityksen tarvetta sosiaalisen hyvän saavuttamiseksi.

Nykyajan Yhdysvalloissa progressiivisuus on vasemmistolainen ja antikonservatiivinen ideologia ja arvojärjestelmä. Progressivismi hylkää vetoamisen perinteeseen. Se pyrkii haastamaan vanhentuneiksi katsotut asenteet ja käytännöt, jotka liittyvät sukupuoleen, rotuun, identiteettiin ja valtaan.

Sosiaalisesti progressiivinen lähestymistapa kannustaa yksilöitä jatkuvasti kehittämään ja muuttamaan asenteitaan uuden tiedon pohjalta, ja edistää elinikäistä oppimista ja kriittistä ajattelua.

## Katso myös
* Edistys (historia)
* Progressiivisuuden kausi

## Lähteet

## Aiheesta muualla
Mentor Medier

**Mentor Medier** on pohjoismaalainen mediakonserni. Mentor Medierin toimialaan kuuluu sanomalehtien, aikakauslehtien, kirjojen ja hakemistojen kustantamienn. Mentor Medier AS:lla on 12 työntekijää ja konserniin kuuluu yhteensä 27 yritystä. Mentor Medier AS:n pääkonttori sijaitsee Oslossa.

## Julkaisut
Mentor Medier-konserni sisältää julkaisuja ja yrityksiä Norjassa ja Ruotsissa. Konsernin suurimmat sanomalehdet ovat Vårt Land, Morgenbladet, Dagsavisen, Rogalands Avis, Demokraten ja Dagen. Konserni julkaisee yhdessä Dagsavisenin kanssa Dagsavisen Fremtidenia Drammenissa ja Dagsavisen Moss Dagbladia Mossissa. Konserni julkaisee myös sanomalehti Klar Talea ja omistaa kustantamo Libriksen Ruotsissa. Mentor Media omistaa myös media-alan järjestelmäratkaisuja toimittava Mediaconnectin sekä puhelinmyyntiä tuottava Mediesalgin.

## Lähteet
Sakari Sihvola

**Niilo Sakari Sihvola** (8. syyskuuta 1919 Kärkölä – 15. maaliskuuta 2003 Lahti) oli suomalainen insinööri ja yritysjohtaja, joka sai teollisuusneuvoksen arvonimen.

Sihvolan vanhemmat olivat maanviljelijä Esa Sihvola ja Olga Tommola ja puoliso vuodesta 1948 Sylvi Kojo. Sihvola tuli ylioppilaaksi Lahden lyseosta 1938 ja valmistui sotien jälkeen diplomi-insinööriksi Teknillisestä korkeakoulusta 1949. Hän oli valmistuttuaan Suur-Savon Sähkön jakeluinsinööri ja vuodesta 1950 yhtiön teknillinen johtaja. Revon Sähkö -yhtiön toimitusjohtajaksi  Sihvola tuli vuonna 1952, kun yhtiön hallintoneuvosto oli helmikuussa vapauttanut edellisen toimitusjohtajan Onni Mäkelän tehtävästään. Sihvola toimi puolestaan tässä tehtävässä aina syksyyn 1984 asti, yli kolmekymmentä vuotta. Sihvolan johtamana yhtiötä kehitettiin merkittävästi ja se kasvoi sekä asiakasmääränsä että ostamiensa ja rakennuttamiensa voimaloiden suhteen. Yhtiön rakennuttamia vesivoimaloita olivat muun muassa Vesikosken voimalaitos, Uljuan voimalaitos, Oksavan voimalaitos ja Kalliokosken voimalaitos. Yritys hankki myös osuuden Olkiluodon ydinvoimalasta. Enimmillään Oulaisissa pääkonttoria pitäneellä yhtiöllä oli Sihvolan aikana liki kaksisataa työntekijää. Sihvolan luottamustoimiin kuuluivat muun muassa Suomen Sähkölaitosyhdistyksen valtuuskunta ja Voimalaitosten työnantajaliiton hallitus. Teollisuusneuvoksen arvon hän sai vuonna 1971. Sotilasarvoltaan Sihvola oli reservin insinöörikapteeni (1968). 

## Lähteet
Francesco Guicciardini

**Francesco Guicciardini** (6. maaliskuuta 1483  Firenze –  22. toukokuuta 1540 Firenze) oli italialainen historioitsija ja valtiomies. Häntä on pidetty ensimmäisenä modernina historiankirjoittajana.

## Elämä
Guicciardini valmistui oikeustieteen tohtoriksi Padovassa 1505, asettui aluksi asianajajaksi Firenzeen ja lähetettiin vuonna 1511 lähettilääksi Aragonian kuninkaan Ferdinand Katolisen hoviin, josta hän palasi vuonna 1513. Vuonna 1515 Guicciardini astui paavin palvelukseen ja vuonna 1516 hänestä tuli Modenan ja Reggion kuvernööri. Vuonna 1521 hänestä tuli paavin joukkojen komentaja ja hän kunnostautui Parman puolustuksessa ranskalaisia vastaan. Rooman ryöstön jälkeen (1527) hän palasi Firenzeen, mutta vuonna 1529 hän palasi paavin palvelukseen, jossa hän pysyi paavi Klemens VII:n kuolemaan asti vuonna 1534. Sitten hän palasi jälleen Firenzeen ja kamppaili vuonna 1537 tasavaltalaisuutta vastaan ja herttuakunnan luovuttamiseksi Cosimo I de’ Medicille. 

## Maine historioitsijana
Guicciardini jätti valtiomiesuransa ja omisti loppuelämänsä historiankirjoitukselle. Tänä aikana hän sai valmiiksi pääteoksensa *Storia d'Italia*, joka käsittelee Italian historiaa vuodesta 1492 vuoteen 1534. Guicciardinin julkaisemattomat teokset julkaistiin kymmenenä niteenä vuosina 1857-1867. Guicciardinin kirjoituksille on ominaista luotettavuus, ennakkoluulottomuus ja valtiomiesmäinen selkeys, jotka toivat hänelle kunnian olla ensimmäinen moderni historioitsija. Historiallisessa ajattelussaan Guicciardini on lähellä Machiavellia.

## Lähteet

## Aiheesta muualla
Raajarikkoisten työkoulu

**Raajarikkoisten työkoulu** on Raajarikkoisten auttamisyhdistyksen vuonna 1890 Helsinkiin perustama koulu.

## Historia
Syksyllä 1890 avatussa, Helsingin Vironkadulla sijainneessa koulussa aloitti noin 20 vammaista, joista osa oli jo aikuisia. Koulutusta annettiin esimerkiksi puusepäntöissä, veistossa, koritöissä, suutarin- ja räätälintöissä ja kirjan sitomisessa. Raajarikkoisten työkoulu toimi kaupungin keskustassa useissa paikoissa ennen kuin sen omat tilat valmistuivat Helsingin Kallioon vuonna 1897.

Kouluun houkuteltiin oppilaita muun muassa *[[Päivälehti|Päivälehdessä]]* 18. lokakuuta 1890 julkaistussa lehti-ilmoituksessa:

Vuonna 1900 työkoulun yhteyteen perustettiin varattomille tarkoitettu ortopedinen klinikka, jonka ensimmäisenä lääkärinä toimi Hjalmar Gabriel von Bonsdorff (1858–1932). Poliklinikalla hoidettiin kipsisiteillä ja korseteilla selkärankavikoja sekä itsevalmistettujen siteiden ja jalkineiden avulla muita ruumiinvammoja. Vuonna 1905 poliklinikan silloinen lääkäri Axel Fredrik Hornborg (1874–1946) aloitti myös leikkaustoiminnan vasta sisustetussa leikkaussalissa. Poliklinikan toiminta päättyi vuonna 1916. Vuonna 1904 yhdistyksen ylläpitämä lastenkoti aloitti myös toimintansa. Lastenkodissa hoidettiin ortopedisen avun tarpeessa olevia 4–12 vuoden ikäisiä lapsia. 

Vuonna 1924 avattiin yhdistyksen rakennuttama ja ylläpitämä Suomen ensimmäinen ortopedinen sairaala. Sairaalassa oli parikymmentä sairaansijaa ja poliklinikka. Myöhemmin siihen liitettiin lastenkodin huoneisiin sijoitettu 20-paikkainen lastenosasto. Vuonna 1927 yhdistyksen ylläpitämien laitosten yhteiseksi nimeksi tuli Raajarikkoisten Huoltolaitos – Vanföreanstalten i Helsingfors.

Jatkosodan alkaminen vuonna 1941 päätti ortopedisen sairaalan ja poliklinikan toiminnan, mutta klinikan ja sairaalan työtä jatkoi vuonna 1942 perustettu Invalidisäätiö. Raajarikkoisten Auttamisyhdistyksen tehtäväksi jäi koulutoiminnan ylläpitäminen. Yhdistysmuotoinen toiminta päättyi vuonna 1948 ja työn jatkajaksi perustettiin Raajarikkojen koulusäätiö – Skolstiftelsen för vanföra. Se sai vuonna 1971 nimen Lapsi-invalidien koulusäätiö ja vuonna 1987 nimen Vammaisten lasten ja nuorten tukisäätiö.

Säätiön omistama Ruskeasuon koulu valmistui vuonna 1952. Entisen koulun ja sairaalan paikalla Kalliossa on nykyään Kuntatalo.

## Nykyinen toiminta
Koulun toiminta on jatkunut yhtäjaksoisesti perustamisestaan saakka. Koulu on sittemmin siirtynyt Oppimis- ja ohjauskeskus Valterin alaisuuteen. Helsingin Ruskeasuolla sijaitsevan koulun nykyinen nimi on Valteri-koulu Ruskis.

## Lähteet
Neulamäen kirkko

**Neulamäen kirkko** on vuonna 1993 valmistunut kirkkorakennus Kuopion Neulamäen kaupunginosassa. Tämä kirkon ja seurakuntakodin yhdistävä rakennus sijaitsee Neulamäen koulun ja Neulamäen ostoskeskuksen välissä. Kirkon on suunnitellut arkkitehti Carl-Johan Slotte.

Kirkkosalissa on 240 istuinpaikkaa, kahvioon yhdistettynä 340 istuinpaikkaa. Salin lasimaalaus kuvastaa Kristuksen viittä haavaa, ja on Hannu Konolan suunnittelema. Kirkkosalissa on urut ja piano.

Neulamäen kirkko kuuluu Alavan kirkon ohella Kuopion Alavan seurakuntaan.

Kirkko sijaitsee alueella, jonka Kuopion kaupunki pakkolunasti vuonna 1983 suuren asuinalueen rakentamista varten.
 
## Lähteet

## Aiheesta muualla
* Neulamäen kirkko (kuopionseurakunnat.fi)
Bella Ramsey

**Isabella May Ramsey** (s. 25. syyskuuta 2003 Nottingham, Englanti) on brittiläinen näyttelijä.  Hän on tunnettu muun muassa Lyanna Mormontin roolista televisiosarjassa *[[Game of Thrones]]* (2016–2019) ja Ellien roolista televisiosarjassa *[[The Last of Us (televisiosarja)|The Last of Us]]* (2023–).

## Ura
Ramsey aloitti näyttelemisen noin nelivuotiaana Stagecoach-teatterikoulussa. 10-vuotiaana hän pääsi Nottinghamin Television Workshop -draamakouluun, jonka kautta hän sai koekuvauksen HBO:n fantasiasarjaan *[[Game of Thrones]]*. 11-vuotiaana Ramseyn oli alun perin tarkoitus esiintyä *Game of Thronesissa* vain yhdessä kohtauksessa sarjan kuudennella tuotantokaudella. Lopulta hänen hahmonsa kuitenkin kirjoitettiin mukaan myös kahdelle seuraavalle kaudelle. *Game of Thrones* -menestyksen jälkeen Ramsey sai pääroolin lastenfantasiasarjassa *[[The Worst Witch]]* (2017–2020). Samaan aikaan Ramsey ääninäytteli animaatiosarjassa *[[Hilda (televisiosarja)|Hilda]]* ja esiintyi sivurooleissa elokuvissa kuten *[[Judy (elokuva)|Judy]]* ja *[[Resistance (vuoden 2020 elokuva)|Resistance]]*.

Ramseyn ensimmäinen merkittävä päärooli elokuvassa oli *[[Catherine Called Birdy]]*, jossa hän näytteli keskiaikaiseen Englantiin sijoittuvassa tarinassa itsevarmaa Birdyä. Vaikka elokuva sai vaihtelevan vastaanoton, Ramseyn roolisuoritusta kehuttiin. Ramsey valittiin Ellien rooliin *[[The Last of Us (televisiosarja)|The Last of Us]]* -sarjaan 17-vuotiaana. Hän sai aluksi valtavasti kritiikkiä Ellien roolistaan,  koska hänen katsottiin olevan liian vanha näyttelemään 14-vuotiasta hahmoa. Lisäksi hänen sanottiin olevan liian erinäköinen *[[The Last of Us]]* -videopelin Ellie-hahmon kanssa.

## Yksityiselämä
Vuonna 2023 Ramsey kertoi olevansa genderfluid ja muunsukupuolinen. Samana vuonna *[[Time]]*-lehti nimesi hänet Time 100 Next -listalle vaikutusvaltaisena nuorena tekijänä.

## Filmografia
### Elokuvat

### Televisiosarjat

## Lähteet

## Aiheesta muualla

* Kotisivut 
*
Georg F. Janson

**Georg Fredrik Janson** (19. toukokuuta 1886 Pietari – 31. lokakuuta 1966 Porvoo) oli suomalainen diplomi-insinööri ja Tampereen teknillisen opiston yliopettaja.

Jansonin vanhemmat olivat kultaseppä Gustaf Ferdinand Janson ja Maria Emelia Sjöblom. Hän pääsi ylioppilaaksi 1904 Helsingin ruotsalaisesta normaalilyseosta ja suoritti insinööritutkinnon Polyteknillisessä opistossa 1907. Janson suoritti jatko-opintoja Karlsruhessa ja Wienissä.

Janson toimi sähköinsinöörinä Helsingissä 1907–1910. Hän oli Teknillisen korkeakoulun assistenttina 1911–1912 ja hän oli Tampereen teknillisessä opistossa opettajana 1916–1923 ja yliopettajana 1923–1950. Janson oli Tampereen kaupungin sähkölaitoksen hallituksen puheenjohtajana 1919–1926 ja hän toimi myös konsultoivana insinöörinä. Janson toimi aikaisemmin Voima- ja Polttoainetaloudellisen Yhdistyksen käyttöinsinöörinä ja hän suunnitteli sähkölaitoksia eri puolille Suomea.

Georg Janson oli naimisissa vuodesta 1911 Gerda Wilhelmina Salinin kanssa.
__NOTOC__
## Teoksia
* *Vexelströmkommutatormotorer med Magnetiseringsmaskin: en teoretisk undersökning*. Helsingfors 1914
* *Om shuntmotorer för växelström*. Tammerfors 1916
* *Sähkölaitosten taloudellinen suunnittelu*. WSOY 1931
* *Sähkölaboratoriotyöt 1*. Tampereen Teknillisen Opiston Oppilasyhdistys, Tampere 1948
* *Sähkölaboraatiot 2*. Tampere 1948

## Lähteet

## Aiheesta muualla
* Taulua vasten Georg F. Janson, Harppi ja ratas : Tampereen teknillisen opiston oppilasyhdistys r.y.:n julkaisu, 01.01.1939, nro 2, s. 7, Kansalliskirjaston digitaaliset aineistot

## Lähteet
Elizabeth Lail

**Elizabeth Dean Lail** (s.  1992 Texas, Yhdysvallat) on yhdysvaltalainen näyttelijä. Hän on tunnettu muun muassa rooleistaan televisiosarjoissa *[[Olipa kerran (televisiosarja)|Olipa kerran]]* ja *[[You (televisiosarja)|You]]*.

## Filmografia
### Elokuvat

### Televisiosarjat

## Lähteet

## Aiheesta muualla

*
RPA (molekyylibiologia)

**RPA** () on nukleiinihappojen monistukseen käytetty isoterminen menetelmä, jonka Olaf Piepenburg tutkimusryhmineen kehitti vuonna 2006. Menetelmässä käytetään rekombinaasientsyymiä purkamaan kaksijuosteisen DNA:n kaksoiskierrerakenne. Sillä voidaan monistaa DNA:n lisäksi myös RNA:ta, jos se muutetaan käänteiskopioijaentsyymillä cDNA:ksi ennen reaktiota. Monistumista voidaan mitata joko reaaliajassa fluoresoivilla koettimilla tai jälkikäteen esimerkiksi immunokromatograafisella liuskatestillä.

## Lähteet
Shenyang J-6

**Shenyang J-6/F-6** (*Jian-6*, ) oli Kiinassa lisenssivalmistettu Mikojan-Gurevitš MiG-19, jolla lennettiin ensi kerran vuoden 1959 lopulla. Tutkalla varustettu lentokone kykenee vaakalennossa yliääniseen nopeuteen (max.nop. 1&nbsp;540 km/h eli Mach 1.3 - Mach 1.45 - korkeudesta riippuen).  Se oli Kiinan ensimmäinen hypersooninen lentokone, jonka laajempi tuotanto ja palveluskäyttöön hyväksyntä aloitettiin 1961. Kone esiteltiin 1963. Suurin käytännöllinen toimintakorkeus on arviolta 17&nbsp;900 metriä. Kantama tällä konetyypillä on 2&nbsp;200 km.

Koneen perusversioon oli mahdollista asentaa enintään noin 1&nbsp;000 kg:n aselasti, johon voi sisältyä pommeja, ohjuksia (kuten PL-2 ja PL-5 (Vympel K-13)) sekä raketteja. Tykkiaseistuksena oli kolme 30 mm konetykkiä: tai yksi 37 mm  ja kaksi 23 mm konetykkiä.
Mallista valmistettiin myös tiedustelu- sekä koulutusversiot. Yhteensä koneita valmistettiin 1958 - 1986 yli 4&nbsp;500 kappaletta. Koneita toimitettiin paljon Afrikan ja Aasian maihin. Se lienee vielä 2020-luvulla yhä laajalti Pohjois-Korean ilmavoimien käytössä (arviolta 97 konetta).

## Lähteet
Tukholman Filadelfia-seurakunta

**Tukholman Filadelfia-seurakunta** () on Tukholmassa sijaitseva ruotsalainen helluntaiseurakunta ja Pohjoismaiden suurin vapaakirkko. Seurakunnan johtava pastori on ollut vuodesta 2006 lähtien Niklas Piensoho.

## Historia

Tukholman Filadelfia-seurakunta sai alkunsa, kun vuonna 1910 joukko Pyhän Hengen kasteen saaneita uskovia perusti seitsemännen baptistiseurakunnan Tukholmaan. Seurakunta otti nimen *Filadelfia*, joka oli John Ongmanin seurakunnan nimi myös Örebrossa. Filadelfiasta muodostui helluntailaisten keskus Ruotsin pääkaupungissa. 

Vuonna 1911 seurakunta kutsui johtajakseen 27-vuotiaan Lewi Pethruksen. Vuonna 1913 jännitteet klassisen baptismin ja uuden helluntailiikkeen välillä kasvoivat, samalla kun Tukholman Filadelfia-seurakunta keräsi suosiota. Tukholman Filadelfia-seurakunta suljettiin baptistiliikkeen ulkopuolelle ja samalla Filadelfia-seurakunnan edustama helluntailiike muodostui Ruotsissa Pethruksen johtamaksi erilliseksi vapaakirkkoliikkeeksi.

Vuonna 1930 Filadelfia-seurakunta rakensi Pohjois-Euroopan suurimman kirkkorakennuksen. Uusi kirkkorakennus avattiin käyttöön 1. marraskuuta 1930 monien eurooppalaisten helluntaijohtajien ollessa läsnä avaustilaisuudessa. Samana vuonna seurakunnalla oli noin 5000 jäsentä. Lamavuonna 1933 Filadelfia-seurakunnan sosiaalityö saavutti huippunsa ja seurakunta jakoi ruoka-apua uudessa kirkossa. Vuonna 1934 seurakunta järjesti ensimmäisen konferenssin pastoreille. Konferenssista muodostui nopeasti helluntaliikkeen johtajien ideologinen ja teologinen kohtauspaikka. Vuonna 1942 Filadelfia-seurakunta perusti Rörstrandin kansanopiston, joka vuotta myöhemmin siirrettiin Kaggeholmin linnaan.

Vuonna 1948 Sven Lidman jätti Filadelfia-seurakunnan Lidmanin ja Pethruksen välillä olleen julkisen skisman vuoksi. Vuonna 1958 seurakunnassa tapahtui merkittävä johtajavaihdos, kun Lewi Pethrus korvattiin Willis Säwellä. Johtajamuutos oli seurakunnan ohella haaste myös ruotsalaiselle helluntailiikkeelle.

Vuonna 1996 Tukholman Filadelfian vanhimmistoon alettiin hyväksyä myös naisjäseniä. Vuonna 2002 Ruotsin pääministeri Göran Persson vieraili ja puhui Filadelfiassa helluntailiikkeen pastorien konferenssissa.

## Seurakunnan johtajat
* Lewi Pethrus (1911–1958)
* Willis Säwe (1958–1973)
* Karl-Erik Heinerborg (1973–1989)
* Owe Lindeskär (1990–1997)
* Sten-Gunnar Hedin (1997–2006)
* Niklas Piensoho (2006–)

## Kuvat

File:Filadelfiakyrkan invigning 2 nov 1930.jpg | Filadelfiakirkon avajaiset marraskuussa 1930.
File:Filadelfiakyrkan, Rörstrandsgatan jan 2019 03.jpg | Filadelfiakirkon sali vuonna 2019.
File:Filadelfiakyrkan, Rörstrandsgatan jan 2019 01.jpg | Filadelfiakirkon käytävä.


## Lähteet
* 
* 

### Viitteet

## Aiheesta muualla
* Tukholman Filadelfia-seurakunnan verkkosivut
Volt Saksa

**Volt Saksa** (, tunnetaan enimmäkseen lyhennetyllä nimellä **Volt**) on sosiaaliliberaali, EU-myönteinen, eurofederalistinen poliittinen puolue Saksassa. Se on eurooppalaisella tasolla toimivan poliittisen liikkeen Volt Europan saksalainen haara.

Puolueen nimi on johdettu kansainvälisestä sähköyksiköstä voltti, jotta sillä olisi yhtenäinen, kaikkialla Euroopassa ymmärrettävä nimi, joka symboloi ”uutta energiaa” Euroopalle.

## Historia
Italialainen Andrea Venzon, ranskalainen Colombe Cahen-Salvador ja saksalainen Damian Boeselager perustivat Volt Europan vuonna 2017 vastapainoksi Euroopassa nousevalle nationalismille ja oikeistopopulismille.

Puolue osallistui ensimmäistä kertaa vuoden 2021 liittopäivävaaleihin, muttei saanut tarpeeksi ääniä. Vuoden 2024 europarlamenttivaaleissa puolue sai 3 paikkaa.

## Organisaatio
Koska laillisesti ei ole mahdollista perustaa paneurooppalaista puoluetta, emojärjestö Volt Europa A.I.S.B.L.:n perustamisen jälkeen oli perustettava kansallisia puolueita vaaleihin osallistumiseksi. 3. maaliskuuta 2018 Volt Saksa perustettiin puolueena Hampurissa. Volt Saksan ensimmäiset vaalit olivat vuoden 2019 europarlamenttivaalit, joissa se voitti yhden paikan, joka Damian Boeselagerilla on Euroopan parlamentissa. Kuntatasolla Volt Saksa on osa muun muassa Münchenin, Kölnin ja Frankfurt am Mainin kunnallishallituksia.

Koska Voltilla ei ole omaa ryhmää Euroopan parlamentissa, sen meppi istuu Vihreät / Euroopan vapaa allianssi -ryhmässä.

Tammikuussa 2023 puolueella oli reilu 4000 jäsentä. 

## Ideologia ja näkemyksiä
Puolue on sosiaalisesti liberaali ja Eurooppa-myönteinen. Sen tärkeimmät aiheet ovat Euroopan unionin uudistus, ilmastokriisin torjunta, reilu ja kestävä talous sekä digitalisaatio.

Vuoden 2021 liittopäivävaalien ohjelmansa mukaan puolue kannatta muun muassa:

* hiilineutraalia Saksaa vuoteen 2035 mennessä 
* syventyvää EU-maiden integraatiota 
* sekä maaseudun että kaupunkien yhteisöjen vahvistamista 
* parempaa puuttumista syrjintään ja mahdollisuuksien tasa-arvon vahvistamista

## Galleria

Tiedosto:Volt Deutschland Europawahl 2019 0507.jpg|Puolueen vaalimainos vuoden 2019 EU-vaaleissa Münchenissä.
Tiedosto:2019 ColognePride - CSD-Parade-8831.jpg|Volt Saksa osallistumassa Kölnin pride-kulkueeseen vuonna 2019.
Tiedosto:Wahlplakat 2021 Volt Perlach Muenchen-1.jpg|Puolueen vaalimainos vuoden 2021 liittopäivävaaleissa Münchenissä.


## Lähteet
Haminan tasoristeysturma 1931

**Haminan tasoristeysturma** tapahtui aamulla 29. lokakuuta 1931 niin sanotulla Kuutin ylikäytävällä kahden kilometrin päässä Haminasta, kun Suur-Miehikkälän ja Haminan väliä ajanut linja-auto joutui postijunan n:o 731 murskaamaksi. Onnettomuudessa kuoli neljä linja-auton matkustajaa, yksi matkustaja loukkaantui vaikeasti ja kolme matkustajaa ja linja-auton kuljettaja saivat lievempiä vammoja. 

Onnettomuus tapahtui avoimella peltoalueella sijainneella ylikäytävällä aamulla kello 7.20. Haminaan matkanneen postijunan veturinkuljettaja näki linja-auton olevan tulossa ylikäytävälle ja antoi autolle merkkejä veturin pillillä. Autonkuljettaja ei niitä kuullut ja lisäksi auton sivuikkunat olivat lumipyryn jäljiltä lumen ja huurteen peitossa, joten kuljettaja näki junan vasta kun linja-auto oli noin 10 metrin päässä tasoylikäytävästä. Kuljettaja yritti kaasuttamalla päästä ylikäytävän yli ennen junaa mutta tämä ei onnistunut vaan junan veturi osui auton oikeanpuoleiseen sivustaan murskaten sen ja paiskasi sitten auton vinosti noin 20 metrin päähän rautatietä reunustavan aidan viereen, jonne linja-auto päätyi ylösalaisin. Juna saatiin pysäytettyä ja autossa olleet kuljetettiin sitten junalla Haminaan saamaan hoitoa. Kaksi matkustajista kuoli jo junassa, yksi matkustaja kuoli Haminan rautatieaseman odotussalissa jossa loukkaantuneille annettiin ensiapua ja yksi matkustaja kuoli vielä Haminan kunnallissairaalassa. 

## Lähteet
Volt Alankomaat

**Volt Alankomaat** (holl. *Volt Nederland*, tunnetaan enimmäkseen lyhenteellä **Volt**) on sosiaaliliberalistinen poliittinen puolue Alankomaissa. Se on eurooppalaisella tasolla toimivan poliittisen liikkeen Volt Europan alankomaalainen haara.

Volt Nederland perustettiin Utrechtissä 23. kesäkuuta 2018, ja Reinier van Lanschot oli sen ensimmäinen puheenjohtaja. Puolueen perustaminen on osittain joukkorahoituksen ansiota.

## Lähteet
Suora katu

**Suora katu** () on Syyrian pääkaupunki  Damaskoksen vanhankaupungin ytimessä kulkeva katu. Mahdollisesti jo aramealaiselta kaudelta peräisin olevaa tietä parantelivat roomalaiset ja Uudessa testamentissa se liitetään tarinaan Paavalin kääntymisestä kristinuskoon.

## Historia
Suoran kadun edeltäjä oli mahdollisesti peräisin jo Syyrian aramealaisten kuningaskuntien ajoilta. Aram-Damaskos kasvoi vähitellen yhdistäen alkujaan useita erillisiä asutuskeskuksia. Myöhemmin rakennettu tie on mahdollisesti seuraillut jo tuolloin olemassa ollutta tietä näiden keskusten välillä. Suora tie noudatteli tuolloin mutkikasta kulkuaan ilmeisesti vielä hellenistisellä kaudella, jolloin se oli kreikkalaistyylisen kaupungin etelärajalla. Rooman valtakunnan kaudella ainakin osa Suoraa katua eli (latinalaiselta nimeltään *Vae Ricta*) suoristettiin kirjaimellisesti ja sen sivulle rakennettiin suuri pylväsjono. Jäänteitä antiikin pylväistä on löydetty myöhempien rakennushankkeiden yhteydessä. 

Roomalainen Suora katu esiintyy Uuden testamentin kirja Apostolien teot tarinassa Paavalin vierailusta Damaskoksessa. Ennen kääntymistään kristinuskoon nimeä Saul käyttänyt Paavali matkustaa Damaskokseen vangitakseen kristittyjä. Saul sokaistuu yhtäkkiä valonleimahduksesta ja saa ilmestyksen Jeeukselta. Muuan opetuslapsi Ananias saa näyn Jumalalta ja ohjaa Saulin "sille kadulle, jota sanotaan Suoraksi kaduksi". Kadun varrella on erään Juudaan talo, jossa Ananias parantaa Saulin näön. Saul kääntyy parannuttuaan kristinuskoon alkaen saarnata uutta uskoaan.

Suoran kadun varrella oli jo varhaiselta kristityltä kaudelta lähtien useampia kirkkoja. Ainut niistä edelleen toimiva on Marian kateraali, jossa on myös nykyinen Antiokian ja koko Idän patriarkaattiin istuin. Kirkko on sinänsä vanha, mutta se on rakennettu historiansa aikana monta kertaa uudestaan. Myöhemmin varhaisella islamilaisella kaudella Suora katu oli kaupungin liikekeskusta. Myöhemmin keskusta tosin levisi laajemmalle alueelle. Vielä nykyaikanakin Suora katu on Damaskoksen vanhankaupungin halkovista kaduista tärkein. Toisaalta katu on liikenteeseen nähden hyvin kapea.


Tiedosto:Bab Sharqi, Damascus.jpg|Roomalaiskaudelta peräisin oleva kaupunginportti Bab Šarqi kadun itäpäässä.
Tiedosto:Damascus Straight Street.jpg|Katukuvaa nykyisin.
Tiedosto:Chapel of Saint Ananias 01.jpg|Pyhän Ananiaksen kappeli.


## Lähteet
*

### Viitteet
Erik Hartman

**Erik Gustaf Hartman** (9. tammikuuta 1877 Nikolainkaupunki – 29. lokakuuta 1936 Bergen, Norja) oli suomalainen konsuli ja vaasalaisen Oy C.J. Hartman Ab:n johtaja.

Erik Hartmanin vanhemmat olivat kauppaneuvos Carl Johan Hartman ja Maria Elisabet Malmberg. Hän pääsi ylioppilaaksi Nikolainkaupungin ruotsalaisesta lyseosta 1897 ja hän suoritti kauppatieteellisen tutkinnon Geran kauppakorkeakoulussa Thüringenissä Saksassa. Hartman teki opintomatkoja Saksaan ja Sveitsiin. 

Hartman työskenteli isänsä omistamassa C. J. Hartmanin rautakaupassa. Liike siirtyi hänelle 1910 ja hän toimi sitten liikkeen johtajana kuolemaansa saakka. Hartman oli perustamassa Vakuutusosakeyhtiö Vellamoa ja Kokkolan Rautakauppa Oy:tä. Hän kuului muun muassa Liittopankin ja Helsingin Osakepankin, Suomen Sokeri Oy:n, Rautakonttori Oy:n ja Suomen Höyrylaiva Oy:n hallintoneuvostoihin sekä lukuisten muiden yritysten johtokuntiin.

Hartman oli Vaasan rahatoimikamarin ja kaupunginhallituksen jäsenenä. Hän toimi Vaasan VPK:n päällikkönä, Vaasan purjehdusseuran kommodorina sekä oli Ruotsin varakonsuli Vaasassa vuodesta 1918 alkaen.

Erik Hartman oli naimisissa vuodesta 1901 Elin Sofia Bäckströmin kanssa. 

## Lähteet
Kreikan–Turkin sota (1897)

**Kreikan–Turkin sota** käytiin vuonna 1897 Kreikan kuningaskunnan ja Osmanien valtakunnan välillä. Sodan välittömänä syttymissyynä oli Kreikan pyrkimys ottaa haltuunsa turkkilaisten hallitsema Kreeta, jonka kreikkalaisortodoksinen väestö oli jo pitkään halunnut liittyä Kreikkaan.

## Taustaa
Toukokuussa 1896 Kreetan kapina sai Kreikassa aikaan kansalliskiihkon, ja maassa ryhdyttiin suuriin varustelutoimiin. Koko Kreikan maa-armeija, joka oli perintöprinssi Konstantinin komennossa, lähetettiin Thessaliaan. Samaan aikaan eversti Timoléon Vássos rantautti Kreetalle kreikkalaisen sotilasosaston ja julisti kuningas Yrjö I:n nimissä ottaneensa saaren haltuunsa 15. helmikuuta 1897. Kun Kreikka ei vetänyt joukkojaan pois, Euroopan suurvallat julistivat Kreetan saartoon. Turkki aloitti sodan 17. huhtikuuta koottuaan Edhem Paššan johtamat huomattavat sotasjoukot rajalle.

## Sodan kulku
Sodassa Turkki menestyi ylivoimaisesti. Voitettuaan kreikkalaiset Týrnavoksessa turkkilaiset valtasivat Lárisan (25.4.), ja kahden päivän taistelujen jälkeen (5.5. ja 6.5.) kreikkalaiset hylkäsivät asemansa Fársalassa ja kärsivät tappion Velestínossa (6.5.), minkä jälkeen turkkilaiset valtasivat Vóloksen (8.5.). Pian tämän jälkeen Kreikan pääarmeija kukistui Domokóksessa (18. toukokuuta), ja koska kreikkalaiset eivät olleet saaneet mitään aikaan Epeiroksessa, solmittiin aselepo 19. toukokuuta. Kreikka antoi rauhanneuvottelut Euroopan suurvaltojen tehtäväksi.

## Sodan tulos
Lopullinen rauha allekirjoitettiin Istanbulissa 4.12. Kreikka joutui maksamaan sotakuluina neljä miljoonaa Turkin puntaa, jota vastaan se sai pitää Thessalian. Makedonian ja Turkin raja kuitenkin oikaistiin Turkin hyväksi. Samalla Kreikan valtionkassan hoito asetettiin kansainvälisen komission valvontaan. Toisaalta Turkki myönsi Kreetalle itsehallinnon säilyttäen sen kuitenkin nimellisesti vallassaan. Kreetan ylikomissaariksi nimitetty Kreikan prinssi Yrjö astui virkaansa joulukuussa 1898. 

Epäonninen sota oli paljastanut Kreikan asevoimien puutteet. Vuonna 1900 maassa toteutettiinkin useita parannuksia, muun muassa koko sotilasjohdon siirtäminen sotaministerille.

Huomattava osa Kreetan kreikankielisestä muslimiväestöstä pakeni Osmanien valtakunnan muihin osiin.

## Lähteet

## Aiheesta muualla

* Helmer Winter : Thermopylain tantereilla vuonna 1897. Suomalaisen päiväkirja Kreikan-Turkin sodasta, Hakkapeliitta, 03.03.1936, nro 9, s. 20, Kansalliskirjaston digitaaliset aineistot
Olympia (nimi)

**Olympia** on naisen etunimi. Se on kreikkalaiseen mytologiaan liittyvä nimi, jonka merkitys on ’tyttö Olymposvuorelta’. Lähtömuotona on kreikankielinen naisennimi *Olympiás*.

## Nimi Suomessa
Olympia-nimi oli mukana Suomen almanakassa vuonna 1821. Nimipäivä oli 15.&nbsp;huhtikuuta.

Digi- ja väestötietoviraston etunimitilastoon on lokakuuhun 2021 mennessä kirjattu noin 10–30 Olympia-nimistä naista.

## Tunnettuja Olympia-nimisiä
* Olympia Dukakis (1931–2021), yhdysvaltalainen näyttelijä
* Olympia Morata (1526–1555), italialainen humanisti ja runoilija
* Olympia Snowe (s. 1947), yhdysvaltalainen republikaanipoliitikko ja senaattori

## Kuvitteellisia Olympia-nimisiä
* Olympia, alaston nainen Édouard Manet’n maalauksessa *[[Olympia (Manet)|Olympia]]* (1863)
* Olympia, naishahmo Jacques Offenbachin oopperassa *[[Hoffmannin kertomukset]]* (1881)

## Lähteet
Oreochloa

***Oreochloa*** on Euroopassa esiintyvä heinäsuku. Suvussa on neljä lajia monivuotisia mätästäviä heiniä, jotka kasvavat 5–40 senttimetriä korkeiksi. Ne ovat läheistä sukua lupikoille. *Oreochloa* esiintyy Keski- ja Etelä-Euroopan vuoristoissa, pääosin Ranskassa ja Espanjassa. *Oreochloa disticha* on laajimmalle levinnyt ja sitä esiintyy Länsi-Euroopasta Itä-Eurooppaan, Puolaan, Ukrainaan ja Romaniaan.

## Lajeja
* *[[Oreochloa confusa]]* (Coincy) Rouy
* *[[Oreochloa disticha]]* (Wulfen) Link
* *[[Oreochloa elegans]]* (Sennen) A.W.Hill
* *[[Oreochloa seslerioides]]* (All.) K.Richt.

## Lähteet
Spokanen piirikunta

**Spokanen piirikunta** () on Yhdysvaltojen Washingtonin osavaltiossa sijaitseva piirikunta. Sen väkiluku oli 539&nbsp;339 vuonna 2020. Piirikunnan hallintokeskus on Spokanen kaupunki.  Piirikunta on perustettu vuonna 1858.

## Väestö
Vuonna 2020 Spokanen piirikunnan 539&nbsp;339 asukkaasta valkoisia oli 88,9&nbsp;%, aasialaisia 2,4&nbsp;% ja mustia 2,0&nbsp;%. Vuonna 2019 7,4&nbsp;% asukkaista puhui kotonaan jotain muuta kieltä kuin englantia ja 5,4&nbsp;% asukkaista oli syntynyt ulkomailla.

## Kuvia piirikunnasta

Kuva:Medlak3.jpg|Medical Lake.
Kuva:SpokaneCountyCourthouse 2017 0304.jpg|Spokanen piirikunnan oikeustalo.
Kuva:Cliff-Cannon, Spokane, WA, USA - panoramio.jpg|Spokanen kaupunkia.


## Lähteet

## Aiheesta muualla